AFTALE VEDRØRENDE RETTIGHED TIL

POWER MARKET SIMULATOR

(to parter)

Mellem

**Strategirummet ApS**

**Kongensgade 94**

**7000 Fredericia**

**CVR-nr. 30564944**

(Herefter Ejer) og

**NN**

(Herefter Virksomheden)

(Ejer og Virksomheden benævnes også hver for sig som "Part" og tilsammen "Parterne")

# 1. FORMÅL

* 1. Virksomheden ønsker at få rettigheden til kildeteksterne og til databaserne til Power Market Simulator med henblik på selv at kunne videreudvikle modellen og indlæse nye data.
  2. Ejer er interesseret i at udbrede kendskabet til Power Market Simulator og få andre involveret i videreudvikling af modellen.
  3. Ejer og Virksomheden er interesseret i at samarbejde omkring videreudvikling af Power Market Simulator.

# 2. ØKONOMI

2.1 Virksomheden betaler Ejer x DDK for rettigheden til Power Market Simulator. Betalingen sker når Power Market Simulator er installeret hos Virksomheden, og modellen er bragt til at køre.

2.2 Parterne kan købe nyudviklede funktioner og data hos hinanden. Prisen fastlægges ad. hoc.

# 3. OVERDRAGELSE AF RETTIGHEDER

3.1 Virksomheden har ret til at udvikle og bruge egne udgaver af Power Market Simulator. Der skal gøres opmærksom på, at det er virksomhedens version, der anvendes. Versionen får navnet PMS-(Virksomhedens navn).

3.2 Ejers version hedder PMS-Strategirummet.

3.3 Virksomheden kan frit bruge egne versioner internt og overfor kunder, som virksomheden rådgiver.

3.4 Virksomheden må ikke overdrage PMS-kildetekster til tredjemand. Virksomheden må ikke sælge licenser til Power Market Simulator.

# 4. RAPPORTERING

4.1 Parterne holder hinanden orienteret om erfaringer med brug af Power Market Simulator og Parternes udviklingsaktiviteter.

# 5. DOMÆNENAVNE

5.1 Domænenavnene Power Market Simulator peget på en hjemmeside, hvor der er links til de forskellige versioner af Power Market Simulator. Her etableres der også link til Virksomhedens version. Ejer vedligeholder denne hjemmeside.

# 6. UDSTYR

6.1 Med overdragelsen af rettighederne følger en kopi af alle kildetekster til Power Market Simulator, hjælpeprogrammer samt databaser.

6.2 I forbindelse med overdragelsen sikrer Ejer, at Power Market Simulator kan køre hos Virksomheden.

6.3 Ejer introducerer relevante medarbejdere i Virksomheden til kildeteksterne og til databasen. Det sker vederlagsfrit inden for en ramme på 30 timer.

# 7. HEMMELIGHOLDELSE

7.1 Viden (herunder kildetekster), som en Part modtager fra den anden Part i forbindelse med overdragelsen og samarbejdet, må ikke uden skriftligt samtykke fra den anden Part videregives til andre. Virksomheden må ikke videregive kildetekster til tredjemand.

7.2 En Parts hemmeligholdelsespligt omfatter ikke viden,

* som ved modtagelsen allerede var offentliggjort eller på anden måde tilgængelig for offentligheden
* efter modtagelsen er blevet offentliggjort eller blevet tilgængelig for offentligheden på anden måde end ved tilsidesættelse af hemmeligholdelsesforpligtelsen
* allerede på modtagelsestidspunktet var i modtagerens retmæssige besiddelse uden restriktioner, en Part selv har udvlklet uafhængigt af den anden Part

# 8. MISLIGHOLDELSE

8.1 I tilfælde af Virksomhedens væsentlige eller gentagne misligholdelse af sine forpligtelser efter Aftalen, kan Ejer hæve Aftalen, hvis misligholdelsen er blevet påtalt over for Virksomheden med opfordring til inden 30 dage at bringe misligholdelsen til ophør, og dette ikke er sket inden udløbet af den nævnte frist.

8.2 Hvis Aftalen ophæves, skal Virksomheden slette alle sine versioner af Power Market Simulator, og Virksomheden må ikke længere anvende modellen.

# 9. ERSTATNINGSANSVAR

9.1 Ejer indestår ikke for og kan ikke gøres ansvarlige for, de fejl og mangler, der eventuelt måtte være i Power Market Simulator med tilhørende databaser.

9.2 Parterne er erstatningsansvarlige overfor hinanden efter dansk rets almindelige regler. Udenfor tilfælde af grov uagtsomhed og forsæt er Parterne ikke ansvarlige for driftstab, avancetab, følgeskader eller andet indirekte tab.

9.3 Udenfor tilfælde af grov uagtsomhed eller forsæt indestår Ejer ikke for korrektheden, anvendeligheden el.lign., af den overførte version af Power Market Simulator, som stilles til rådighed for Virksomheden.

# 10. OFFENTLIGHED OM POWER MARKET SIMULATOR

10.1 Ejer og Virksomheden må ikke uden skriftlig tilladelse fra den anden Part direkte eller indirekte henvise til hinanden i forbindelse med markedsføring af Ejers og Virksomhedens produkter eller i øvrigt udnytte hinandens navn i kommercielt øjemed.

# 11. ÆNDRING AF AFTALEN

11.1 Ændringer af Aftalen skal være skriftlige og være underskrevet af begge Parter.

# 12. VARIGHED OG OPSIGELSE

12.1 Aftalen træder i kraft ved Parternes underskrivelse, og ophører kun ved mislighold

# 13. UNDERSKRIFT